cyanic-selkie/wikianc huggingface dataset:
Maorisk
Ortografi
Fra 1814 prøvde misjonærer å definerer lydene i språket. I 1815 utga William Kendall en bok med tittelen He Korao no New Zealand, som i dagens ortografi ville blitt skrevet He Kōrero nō Aotearoa. Professor Samuel Lee etalberte i 1820 en ortografi basert på nordlige dialekter, i samarbeid med høvding Hongi Hika og Hongis yngre slektning Waikato, ved University of Cambridge. Lees ortografi er den som fortsatt brukes i dag, med to større endringer: tillegget av wh for å skille fonemet ustemt bilabial frikativ fra stemt labiovelar approksimant, og merking av lange vokaler. Makron har blitt den vanlige måten å merke dette på, men også dobbel vokal har blitt brukt
Lange vokaler
Følgende minimale par viser at vokallengde er et distinkivt trekk i maorisk:
Fonologi
Maorisk har fem vokalfonemer og ti konsonantfonemer.
Vokaler
Vokallengde er fonemisk i maorisk, men det er som regel bare i dette brukes. I likhet med i de fleste andre polynesiske språk finnes det ikke diftonger i maorisk. Når to vokaler står ved siden av hverandre tilhører de forskjellige stavelser, og alle kombinasjoner av vokaler er mulig.
Følgende tabell viser vokalfonemene i maorisk samt noen vanlige allofoner for noen av dem.
Konsonanter
Konsonantene i maorisk listes i følgende tabell. Der man bruker et annet tegn i ortografien enn i det internasjonale fonetiske alfabetet står bokstaven som brukes i ortografien i hakeparentes.
Pilleskrukketroll
Et pilleskrukketroll kan rulle seg sammen til en kule når det føler seg truet. De kan forveksles med kuletusenbein som lager en helt lukket kule. Pilleskrukketroll ruller seg sammen til en kule, men den er vanligvis ikke helt lukket. Pilleskrukketroll har sju par bein hvorav det bare er ett par på hvert kroppsledd. Kuletusenbein har to par bein på hvert kroppsledd og langt flere enn bare sju par tilsammen.
I Norden finnes 6 arter. Alle er varmekrevende.
Utseende
Pilleskrukketroll er krepsdyr som hører til blant leddyrene. De har ikke et indre skjelett, men hudplater eller et ytre skjelett. Vekst skjer ved hudskifte.
Pilleskrukketroll er fra 5 til 25 millimeter lange. Kroppen har en typisk avlang rund form og kan minne om et skjold, den er flattrykt og bena er plassert godt ut på sidene. Fargen er gjerne mørk, nesten svart, blågrå eller brungrå. Kroppen består av tre segment: hodet, forkroppen (pereion) med 7 ledd og bakkroppen (pleon) med 6 ledd. Bakkroppen avsluttes av en plateformet hale (telson).
På hver side av hodet sitter flere små øyne (ommatider) i en gruppe. Antall øyne varierer mellom de enkelte artene.
Pilleskrukketroll har to par antenner. Antennene består av fem ledd. Ytterst finnes noen tynnere ledd, enn de som er innenfor, disse kalles flagellum og kan bestå av mange ledd. Leddet helt nært hodet er svært lite. Hos pilleskrukketrollene er det andre antenneparet redusert og det ser ut til at de bare har ett par antenner.
På undersiden av bakkroppen finnes gjellene. Noen hudutvekster på bakkroppbeins hofteledd som fungerer gjeller. Disse ligger godt beskyttet tett innunder buksiden av bakkroppen. De ligger beskyttet i et gjellekammer dannet av bakkroppsbenas innergrener. Bakkroppens bein er ikke gangbein. Hos de vannlevende artene er bakkroppsbenas yttergrener plateformete og bøyd opp under buken og brukes til svømming. Hos landlevende arter beskytter de gjellekammeret mot for hurtig uttørking.
Levevis
Pilleskrukketroll lever av planter eller råtnende planter. De gjør sjelden eller aldri skade på levende planter, men viktige i naturen som nedbrytere.
Pilleskrukketroll har indre befruktning, og spermiene overføring gjennom paring mellom to dyr. De befruktede eggene oppbevares i et rugekammer, under i hunnen. I dette rugekammeret både klekkes eggene og larven gjennom går noen hudskift i rugekammeret. De føder levende unger. Like etter fødselen har pilleskrukketrollet bare seks benpar, det syvende benparet får de etter første hudskifte, omtrent 24 timer etter at de ble født.
Lin Xiling
Lin Xiling, pseudonym for Cheng Haiguo (født i Shanghai eller i Wenling i provinsen Zhejiang i Kina i 1935, død 21. september 2009) var en kinesisk kommunistisk soldat og student som ble forfulgt og utstøtt under Anti-høyre-kampanjen i Folkerepublikken Kina, og som senere endte i Frankrike.
Som 14-åring sluttet hun seg til Folkets frigjøringshær og deltok i kommunistenes kamp mot Kuomintang frem til seieren i 1949.
I 1957, under Hundre blomster-kampanjen, benyttet hun innbydelsen til å kritisere partiet til å sette søkelyset på urettferdige arrestasjoner. Hun studerte da jus ved Renda (Folkeuniversitetet), og kritiserte i en tale forsvinningen av Hu Feng, og av stalinismen (dette var etter Nikita Khrusjtsjovs «hemmelige» tale i Moskva). Hun kritiserte også det kinesiske kommunistparti som hun mente ikke var sant sosialistisk idet det ikke lenger var demokratisk. Hun ble med dette fordømt som «høyreavviker», arrestert den 11. august 1958 og dømt til 15 års forvisning og fem års tap av borgerrettigheter.
Hun ble satt fri etter ordre fra Mao Zedong i 1973. I 1978 trakk man tilbake merkelappen «høyreavviker», men Deng Xiaoping motsatte seg at hun skulle bli rehabilitert. Hun arbeidet så fra 1979 med jordbruksmaskiner i Wuyi i Zhejiang. I 1983 kom hun seg til Frankrike. Noen rehabilitering fikk hun aldri innvilget.
Under a Shadow
Under a Shadow er en amerikansk stumfilm fra 1915, regissert av Joe De Grasse.
Handling
Thera Dufre, et tidligere medlem av et utenlandsk hemmelig byrå, forsøker nå å gjemme seg fra andre regjeringsagenter. Men hun mottar et mystisk brev som beordrer henne til å ta med seg en forseglet pakke, som hun har i sin besittelse, til et bestemt møtested og levere til DeSerris - som hun aldri har møtt tidligere.
Men i den samme byen bor en Mrs. Irving, som ligner veldig mye på Thera Dufre. DeSerris tar derfor feil av disse to personene, og en rekke komplikasjoner oppstår.
Samiske kommunenavn (Finnmark)
Samiske kommunenavn i Finnmark (fnr 20) angir kommunenavn i Finnmark fylke som har en alternativ samisk form.
De samiske kommunenavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk og skoltesamisk er tatt med i denne oversikten for Finnmark fylke.
Dubrovnik-Neretva
Dubrovnik-Neretva (kroatisk: Dubrovačko-neretvanska županija) er et fylke i Kroatia, beliggende ved Adriaterhavet. Det ligger helt syd i regionen Dalmatia, og grenser mot nabolandene Bosnia-Hercegovina i øst og Montenegro i sydøst. I nord grenser det til fylket Split-Dalmatia. Fylket strekker seg fra sørgrensen ved Dubrovnik nordøstover til munningen av Neretva, og består ellers av halvøya Pelješac, øyene Korčula, Mljet og Lastovo pluss en rekke mindre øyer. Ved Neum har Bosnia-Hercegovina en small landkorridor til havet, denne deler fastlandsdelen av fylket i to. Den største byen og fylkeshovedstad er Dubrovnik, og andre større byer er Metković og Ploče.
Demografi
Over 90 prosent av innbyggerne har kroatisk etnisitet. Ved folketellingen i 2001 ble følgende tilhørighet oppgitt.
Byer og kommuner
Dubrovnik-Neretva er administrativ inndelt i 5 byer og 17 kommuner. Folketall fra 2001.
Lauritz Schoof
Han tok gull under Sommer-OL 2016.
Bessora
Bessora (født 1968 i Brussel) er en forfatter.
Brusand stasjon
Brusand stasjon ligger 54,17 kilometer fra Stavanger på Sørlandsbanens kilometer 544,77. Den ligger 2,8 meter over havet. Det har vært stasjon på Brusand siden 1879, ett år etter Jærbanens åpning.
Stasjonsbygningen på Brusand er fra 1919 og er tegnet av Jens Flor.
David Bissett
David Bissett (født 26. september 1979 i Edmonton) er en canadisk bobkjører som deltok i de olympiske vinterleker 2006 i Torino, 2010 i Vancouver og 2014 i Sotsji.
Bisset vant en olympisk bronsemedalje i bobsleigh under vinter-OL 2010 i Vancouver. Han var med på den canadiske firerboben som kom på tredjeplass bak USA og Tyskland. De andre på laget var Lyndon Rush, Lascelles Brown og Chris Le Bihan.
Salvador Sánchez Cerén
Salvador Sánchez Cerén (født 18. juni 1944 i Quezaltepeque) er en salvadoransk politiker som var El Salvadors president fra 1. juni 2014 til 1. juli 2019. Han representerer partiet Frente Farabundo Martí para la Liberación Nacional (FMLN). Fra 2009 til 2014 var han landets visepresident.
Lou Albano
Lou Albano (født 29. juli 1933, død 14. oktober 2009) var en amerikansk fribryter. Lou spilte i TV-serien The Super Mario Bros. Super Show!.
Under Southern Skies
Under Southern Skies er en amerikansk stumfilm fra 1915, regissert av Lucius Henderson.
Nicole Schott
Nicole Schott (født 12. september 1996) er en tysk kunstløper. Hun er seks ganger tysk mester (2012, 2015, 2018–20, 2022), og har vært blant de 10 beste i EM tre ganger.
Hun representerte Tyskland under Vinter-OL 2018 i Pyeongchang, hvor hun ble nummer 18.
Under Vinter-OL 2022 i Beijing, ble hun nummer 17.
Naturmuseum og botanisk hage, Universitetet i Agder
Naturmuseum og botanisk hage, Universitetet i Agder (tidligere Kristiansand Museum og Agder Naturmuseum og Botaniske Hage) er det eneste naturhistoriske museet på Sørlandet. Museet ble startet opp i 1828 som en del av Kristiansand katedralskole.
I dag ligger Naturmuseum og Botanisk Hage på Gimle gård, der museet er i uthusbygningen og parken omkring utgjør botanisk hage, mens hovedbygningen på Gimle gård også er et museum, en del av Vest-Agder museet. Museets nåværende utstillingslokaler ble åpnet av daværende Kronprins Harald 26. juni 1990. Naturmuseet ble kåret til Årets museum i Norge i 2001. Museet og hagen er fra 1. juli 2017 en del av Universitetet i Agder.
Utstillinger
Hovedutstillingen er fra tidlig 90-tall, fokus er lagt på Agder-fylkene. Utstillingen "fra istid til nåtid", tar besøkende med fra forrige mellomistid, gjennom siste istid, og frem til i dag. Utstillingen har vektlagt de siste 10 000 årene. Den viser norske dyr i naturtro omgivelser, og mineraler og bergarter som tilhører de ulike periodene.
I tillegg vises aktuelle temautstillinger i begrensede perioder.
Botanisk hage
Botanisk hage består av de levende vitenskapelige samlingene til museet. Det er anlegg både ute og innendørs. Innendørs finnes Norges største samling av sukkulenter, ute er temaene mange og varierte. Den botaniske hagen skal være en kilde til kunnskap, skjønnhetsopplevelser og ikke minst rekreasjon, og omfatter alle grøntarealene på Gimle Gård, til sammen 55 da. Den botaniske hagen er en av seks botaniske hager i Norge, den omfatter alle grøntområder rundt museet inkludert skogen i området bak museet, og forskjellige plantesamlinger. I hagen er en gammel park i fri engelsk landskapstil, en historisk rosehage, en moderne rosehage, en Sørlandsrosehage med roser hovedsakelig fra Sørlandet, og en historisk rosehage med roser fra hele landet, Tusenårshagen, bartresamling (arboret), busker og trær ved museets parkeringsplass (lignoser), staudebed, gamle georginer, peonbed, fjellhage, dam med vannplanter, lynghage og en samling av Rhododendron.
Botanisk hage består også av eksotiske krukkeplanter som rammer inn tunmiljøet, kjøttetende planter, krydderurter, og en naturvennlig hage.
Vitenskapelige samlinger
Naturmuseet forvalter og utvikler vitenskapelige samlinger innen fagområdene botanikk, zoologi og geologi. Samlingene omfatter naturhistoriske objekter som pressede planter og tørkede makroalger, utstoppede eller skinnlagte dyr, samt mineraler og bergarter. Objektene har tilhørende dokumentasjon som gir dem vitenskapelig verdi, blant annet objektenes opprinnelsessted og funndato. De levende plantene i den botaniske hagen inngår i den botaniske samlingen. Samlingene utgjør tilgjengelig dokumentasjonsmateriale av natur og naturtilstand i Norge generelt, og Agder spesielt. Samlingene er kjernen i virksomheten, og benyttes innen forskning, undervisning og formidling.
Fritt Ord
Stiftelsen Fritt Ord er en norsk allmennyttig privat stiftelse hvis formål å er å verne om og styrke ytringsfriheten og dens vilkår i Norge, særlig ved å stimulere den levende debatt og den uredde bruk av det frie ord. Fritt Ord ble stiftet 7. juni 1974 av direktør i Narvesen Kioskkompani Jens Henrik Nordlie, høyesterettsadvokat Jens Christian Hauge og viseadm. direktør i Narvesen Kioskkompani, Finn Skedsmo.
Bakgrunn
Narvesens Kioskkompani var i flere år etter andre verdenskrig den eneste åpne distribusjonskanal for aviser og tidsskrifter, og så det som sin rolle å motarbeide datidens politiske ensretting og meningskontroll. Eiernes aksjer i Narvesen ble overdratt stiftelsen til 1. januar 1975, og danner grunnkapitalen i stiftelsens formue. Etter diverse endringer i eierforholdene, blant annet mot Norges Statsbaner, og ut ifra ønsket om å frikoble stiftelsen fra kommersielle interesser, ble alle stiftelsens aksjer i Narvesen solgt i november 2001. Formuen var i desember 2011 på 2,62 milliarder kroner.
Styre og administrasjon
Styret i Fritt Ord består pr. 2013 av:
Fra høsten 2014 overtok Knut Olav Åmås som direktør etter Erik Rudeng. Organisasjonens administrasjon er lokalisert i Uranienborgveien, Oslo.
Prosjektstøtte
Fritt Ord forvalter midler til prosjektstøtte og eksterne søkere kan søke midler innenfor programområdene medier og demokrati, informasjon og offentlig debatt, stipend og undervisning og kunst og kultur. Stiftelsen behandler innkomne søknader gjennom 7 årlige behandlingsrunder. I 2011 behandlet stiftelsen 2120 søknader og bevilget 77,3 millioner kroner til 840 av disse. Støtten var hovedsakelig fordelt på 240 bokprosjekter, 55 dokumentarfilmprosjekter, 50 teaterprosjekter, 30 utstillinger og 240 seminarer, konferanser og festivaler.
Fritt Ord har de senere år utlyst stipender for å løfte frem og stimulere spesifikke tiltak, genrer og fagmiljøer. Utlysningene omfatter midler til debattskapende dokumentarer (12 mill. fordelt på 8 prosjekter i 2004), dokumentarfoto (6 millioner kroner til 38 fotografer i 2007), formidling i bibliotekene (9,2 mill. til folkebibliotekene i perioden 2008-11) og bloggere (2,5 mill. til 16 norske blogger i 2011).
Priser
Stiftelsen har siden 1976 årlig delt ut Fritt Ords Pris som er institusjonens høyeste utmerkelse. Prisen er «en påskjønnelse til personer eller institusjoner for virke som i forhold til institusjonens formål anses som særlig verdifullt».
Stiftelsen har i tillegg utdelt Fritt Ords Honnør siden 1979, som er en «påskjønnelse som deles ut for verdifullt virke i det frie ords tjeneste, gjerne i tilknytning til en aktuell sak».
I samarbeid med den tyske stiftelsen ZEIT-Stiftung har Fritt Ord siden 2004 årlig delt ut pressepriser til østeuropeiske journalister og medier. Målet er å «styrke journalistenes uavhengige rolle, til tross for represalier og økonomiske vanskeligheter, og deres vilje til ikke å la seg skremme av sensur og til å motstå selvsensur».
Jægerkorpset
Jægerkorpset er en spesialstyrke i den danske hæren. Jægerkorpset er utdannet, organisert og utrustet til å utføre oppklarings- og kampoppgaver bak fiendens linjer og kan operere til lands, til vanns og i luften. Jægerkorpset kan med meget kort varsel bli innsatt i spesialoperasjoner i såvel nasjonal som internasjonalt regi,  hvor konvensjonelle styrker ikke kan anvendes. Det moderne Jægerkorpset ble opprettet 1. november 1961.
Arkitekturåret 1912
Arkitekturåret 1912 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1912.
La bambola
«La bambola» er en italiensk sang skrevet av Franco Migliacci og Bruno Zambrini. Tittelen betyr «dukken». Sangen ble spilt inn av Patty Pravo i 1968 og utgitt på singlen ARC AN 4155. Utgivelsen ble en stor suksess, og sangen regnes i dag som en klassiker innen italiensk musikk.
Sangteksten er en klage fra en kvinne som krever respekt fra sin egen mann, som behandler henne som en dukke (La bambola på italiensk), utnytter henne og kaster henne bort når hun ikke lenger er nyttig.
Patty Pavos innspilling
Patty Pavo spilte inn «La bambola» på plate etter at den ble avvist av Caterina Caselli, Gigliola Cinquetti, Gianni Morandi, The Rokes samt Little Tony. Tidligere hadde Pavo hovedsakelig sunget coverversjoner av amerikanske poplåter.
Innspillingen fra 1968 har en kort intro kun med akustisk gitar og tamburin.
«La bambola» lå øverst på den italienske singlelisten og var den mest solgte singlen i Italia i 1968. Den gjorde det også mulig for Patti Pravo å spille inn sin første LP, som også het Patty Pravo.
I 2008 ble det utgitt en rockeversjon av «La bambola» for å feire førtiårsjubileet for dens utgivelse. Det ble også laget en video, hvor Patty Pavo parodierer Amy Winehouse og etterligner hennes «look».
Coverversjoner
Mange coverversjoner har blitt spilt inn på plate i årenes løp, blant annet av Heidi Brühl og Anita Lindblom. Den best kjente versjonen er trolig en innspilling med italienske Dalida, som ble gitt ut noen måneder etter Pavos singel.
I 2008 gjorde Giusy Ferreri en coverversjon på sin debut-EP Non ti scordar mai per me.
Norsk versjon
Terje Mosnes har skrevet en norsk tekst. På norsk bærer den tittelen «Si meg hva som skjer». Den norske versjonen ble spilt inn av Gro Anita Schønn med Terje Fjærns orkester og utgitt på singelen RCA NA 1345.
Cabañas (departement)
Cabañas (departement) er et av El Salvadors departementer. Det ble opprettet i 1873 ligger i den nordlige sentrale delen av landet. Hovedstaden er Sensuntepeque. Cabañas er på 1,104 km² og hadde over 216,000 innbyggere i 2006.
Frømandskorpset
Søværnets Frømandskorps er en spesialstyrke i den danske marinen. Frømand er det samme som froskemann på norsk og er altså personell som bl.a. behersker dykking. Styrken ble opprettet på 1950-tallet da instruktører ble sendt til USA, England og Norge for å trenes i spesialoperasjoner.
Philipp Wende
Philipp Wende (født 4. juli 1985) er en tysk roer som spesialiserer seg i firerbåt. Han representerte landet sitt under Sommer-OL 2012 i London, der han tok gull i dobbeltfirer.
Han tok gull under Sommer-OL 2016.
Arvefyrstens palass
Arvefyrstens palass (Arvfurstens palats) er et svensk palass ved Gustav Adolfs torg sentralt i Stockholm. Bygningen huser i dag Utrikesdepartementet. Det opprinnelige slottet ble bygget mellom 1783-94 for prinsesse Sofia Albertina, arkitekt var Erik Palmstedt. I 1902 overtok staten slottet og det ble bestemt at utrikesdepartementet skulle flytte inn, noe de gjorde i 1906.
Melodi Grand Prix 1988
Melodi Grand Prix 1988 var den 28. utgaven av Melodi Grand Prix, Norges nasjonale uttaking til Eurovision Song Contest. Etter fire semifinaler kjemper ti sanger i finalen i Chateau Neuf 26. mars 1988. Vinnerlåten ble «For vår jord», framført av Karoline Krüger. Sangen er komponert av Anita Skorgan med tekst av Erik Hillestad. Karoline Krüger representerte Norge i den internasjonale finalen i Dublin, der «For vår jord» kom på femteplass med 88 poeng.
Sendingen
Som i 1977 og 1982, innførte NRK dette året en ordning med semifinaler. I forkant av finalen ble det arrangert fire semifinaler, hver med fire melodier. Semifinalene fant sted i underholdningsprogrammet LørDan. Melodiene konkurrerte mot hverandre to og to i en utslagsduell. Hvert par besto av ett innsendt bidrag som var valgt ut blant 400 av en jury på forhånd, og ett som var spesielt invitert til konkurransen. Tusen lisensbetalende husholdninger hadde på forhånd blitt trukket ut til å stemme fram finalistene. Seerne hadde fått brev i posten som informerte om hvilke telefonnummer som skulle brukes til å stemme. Slik ble åtte deltakere klare for finalen.
Finalen ble arrangert i Chateau Neuf lørdag 26. mars 1988 med Dan Børge Akerø som programleder. Hvert bidrag ble introdusert av en kjent norsk person i følgende rekkefølge: Dan Børge Akerø, Vidar Theisen, Oddvar Brå, Thorvald Stoltenberg, Gunnar Berge, Torbjørn Mork, Sølve Grotmol, Herbjørn Sørebø, Jan P. Syse og Bjartmar Gjerde. Trond Kirkvaag parodierte de disse personene i et fotografi som en introduksjon til dem. Et storband med Arild Stav som kapellmester akkompagnerte finalemelodiene. Koret besto av Kari Iveland, Berit Lohne, Leif Digernes og Ståle Rasmussen.
Pauseunderholdningen var av Chris Rea. Han spilte låtene «Windy Town» og «Que Sera». Finalen ble avgjort av sju distriktsjuryer som kåret «For vår jord» med en flygelspillende Karoline Krüger, til vinner.
Avstemning
Det var sju regionale jurygrupper, hver med elleve medlemmer. Hver jury ga 1–8, 10 og 12 poeng til melodiene. Johnny Bergh var oppsynsmann for avstemningen.
Semifinaler
Første semifinale gikk av stabelen i LørDan på NRK Marienlyst 30. januar 1988. Tusen utvalgte, lisensbetalende familier skulle ringe inn og stemme, men datasystemet sviktet. Dermed måtte tv-seerne sende inn sine stemmer per post. Rundt 400 stemmer kom inn, og resultatet ble offentliggjort i en ekstra LørDan-sending 3. februar. De tre andre semifinalene ble holdt 13. februar, 27. februar og 12. mars, og da fungerte teknikken. Resultatene fra duell 3–8 ble kun offentliggjort i hele tall.
Hendelser
Før finalen lanserte Jahn Teigen en egen «glasnost-brus» for å markedsføre låten sin. Bakgrunnen var at faren til en av Teigens korister drev en brusfabrikk i Romsdal. Totalt hadde han laget 20 kasser «fredsbrus».
Pressen var stort sett positive etter finalen, og særlig med vinnermelodien. VGs beryktede anmelder, Kjell Bækkelund, roste «For vår jord» og mente sangen hadde karakter. «Vi gjentar oss selv med glede: Den beste melodien gikk til topps.» skrev Bækkelund. Også Aftenposten var klar på at den beste sangen vant: «Smektende, pompøs, melodiøs, lurt basert på lett gjenkjennelige strofer og klokt oppbygd med passende mengde tone og harmoniskift. Den får tyngde og vinner seg ved gjenhør.» skrev avisens anmelder. «For vår jord» imponerte også de europeiske juryene, og det norske bidraget endte på en femteplass i Eurovision Song Contest 1988. Det var Norges fjerde beste resultat i konkurransen til da. 76 prosent av nordmenn over 15 år så den internasjonale finalen, ifølge en spørreundersøkelse utført for VG.
VG proklamerte at en «stjerne er født» med Karoline Krügers seier og sammenlignet henne med Sissel Kyrkjebø. Seieren var også starten for en lang musikalsk karriere for Krüger, og hun har siden laget en rekke album og andre musikalske verker.
Vestre Ombofjorden
Vestre Ombofjorden (også kalt Gapafjorden eller Gabafjorden, historisk: Garpefjorden) er en fjordarm av Nedstrandsfjorden og Boknafjorden i Finnøy kommune i Ryfylke. Den ligger mellom Sjernarøyane i vest og øya Ombo i øst. Fjorden er 6 kilometer lang og har innløp i nord mellom Slåttholmen i vest og Selodden i øst. Gapaskjeret ligger midt i innløpet. I sør går fjorden ut i Finnøyfjorden, like vest for innløpet til Gardssundfjorden.
Atløy skule
Atløy skule er en barneskole som ligger på Atløyna i Askvoll kommune.
Frostastaðavatn
Frostastaðavatn er en innsjø på Island. Den ligger på det islandske høylandet, ikke langt fra Landmannalaugar og vulkanen Hekla.
Det er spor etter vulkanisme rundt innsjøen, for eksempel finner en ofte grønt og blått vann rundt vulkaner.
To hovedveier går langs bredden av innsjøen, Fjallabak syðri og Landmannaleið.
Barak
Barak (hebraisk: – Bārāq, «Lyn; skinne»; gresk:  – Barák), sønn av Abinoam fra Kadesj i dagens nordlige Israel mot grensen av Libanon. Han var militær leder for hæren til Debora, kvinnelig profet og helt i den hebraiske Bibelen. Barak og Debora er gitt æren for å ha beseiret hæren fra Kanaan ledet av Sisera som i tyve år hadde undertrykket israelittene.
Fortellingen om kanaanittenes nederlag under lederskapet til Dobora og det militære lederskapet til Barak er nedskrevet i prosa (Dommernes bok 4) og gjentatt i poesi med del endringer (Dommernes bok 5), også kjent som «Debora-kvedet». Kapittel 4 gjør Jabin, konge av Hasor (dagens Tell el-Qedah, nær 5 km sørvest for Hulaplatået), til hovedfiende, skjønt en framtredende rolle har hans kommandant, Sisera fra Harosheth-ha-goiim (muligens Tell el-'Amr, rundt 19 km nordvest for Megiddo.
Debora forutser at Barak vil vinne, men at Sisera vil bli drept av en kvinne (noe som øyensynlig er ydmykende). I slaget ved Taborfjellet kommer et skybrudd som får elven til å flomme over og det gjorde det vanskelig for kanaanittenes stridsvogner å manøvrere. Sisera flyktet og søkte tilflukt i teltet til en kenittisk kvinne ved navn Jael. Hun ga Sisera melk å drikke og deretter falt han i søvn av tretthet. Da slo hun en teltplugg gjennom hodet hans med en hammer slik at han døde. Da Barak kom lot ham få se Sisera død i teltet. Senere beseiret de israelittiske styrkene kong Jabin.
Henry Foster
I 1824 deltok han i en ekspedisjon til nordvestpassasjen, ledet av William Edward Parry. Han foretok observasjoner og målinger innen magnetisme, astronomi og pendelmålinger av gravitasjonsfelt. I 1827 deltok han i en britisk nordpolekspedisjon, også ledet av Parry, som nådde 82° 45’ N. Dette var rekord for nordlig utforskning som ikke ble slått før 49 år senere.
Fra 1828 til 1831 kommandør på HMS «Chanticleer» og ledet den britiske marines ekspedisjon til Sør-Atlanteren og Sør-Shetlandsøyene. Her gjennomførte han blant annet den første vitenskapelige utforskningen av Deceptionøya og foretok gravitasjonsmålinger, magnetiske observasjoner og kartla øya. Kraterøyas indre havnebasseng, Port Foster, er oppkalt etter ham.
Collagenus
Collagenus er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Henry Foster
Han druknet i Chagreselven i Panama i 1831.
Collagenus
Utseende
En middelsstor (lengde ca. 20 millimeter), rødbrun hornbille, uten horn i pannen. Kroppen er nokså bredt oval. Området foran øynene ("snuten") er halvsirkelformet, avgrenset av en markert list, grovt og svært tett punktert. Pannen har en lav knøl, pronotum er fint og middels tett punktert. Dekkvingene har fem markerte, fordypede lengdestriper, mellom dem rader av ganske grove punkter.
Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.
Utbredelse
Arten er beskrevet fra det østlige Venezuela. Arten ble beskrevet ut fra ett enkelt hann-eksemplar og er trolig ganske sjelden.
Friminutt
Et friminutt eller frikvarter er en pause mellom skoletimene.
Emmi Peltonen
Emmi Peltonen (født 29. november 1999) er en finsk kunstløper. Hun er tre ganger finsk mester (2016, 2017, 2019), og har plassert seg blant de 10 beste i tre EM i kunstløp.
Friminutt
Et friminutt er vanligvis ti minutter. Langfriminuttet eller det store friminuttet (storefri) er vanligvis rundt en halv time for at elevene skal ha tid til å spise matpakken (i Norge).
Emmi Peltonen
Hun representerte Finland under Vinter-OL 2018 i Pyeongchang, hvor hun ble nummer 20 i singel.
Friminutt
Ordet friminutt kan også brukes i overført betydning om en pause fra f.eks. en arbeidsoppgave.
Liste over sørkoreanske filmer fra 1968
Liste over sørkoreanske filmer fra 1968 er en kronologisk liste over filmer som ble lansert i Sør-Korea i 1968.
Erling Jepsen
Erling Jepsen (født i Gram i Sønderjylland i 1956) er en dansk forfatter. Faren var melkemann og moren arbeidet i deres felles butikk. Han fikk et folkelig gjennombrudd i Danmark med romanen Kunsten at græde i kor. Erling Jepsen har skrevet mye dramatikk for radio, tv og teater.
Under the Crescent
Under the Crescent er en amerikansk stumfilm fra 1915, regissert av Burton L. King.
Handling
Historien inneholder seks episoder, som involverer eventyrene til en amerikansk skuespillerinne i det gamle Egypt.
Richard Norton-Taylor
Richard Norton-Taylor (født 6. juni 1944) er en redaktør i avisen The Guardian.
Norton-Taylor ble utdannet ved Kings School, Canterbury og senere ved Hertford College som er en del av Oxford University. Norton-Taylor har skrevet flere skuespill basert på utskrifter av offentlige henvendelser inkludert The Colour of Justice (publisert i 1999) og Hutton Inquiry (publisert i 2003). Norton-Taylor er også medlem av Council of the Royal United Services Institute.
Konstantin Umanskij
Konstantin Aleksandrovitsj Umanskij (russisk: Константин Александрович Уманский, født 14. mai 1902 i Nikolajev i Tsarrussland, død 25. januar 1945 i Mexico by i Mexico) var en sovjetisk diplomat, redaktør, journalist og kunster.
Han ble medlem av det kommunistiske parti i Sovjetunionen i 1919.
Fra 6. juni 1939 til 5. november 1941 var han Sovjetunionens ambassadør i Washington D.C.
22. juni 1943 ble han sovjetisk ambassadør i Mexico. Han ble drept i en flyulykke i Mexico by mens han arbeidet der som ambassadør for Sovjetunionen. Flyet krasjet under take-off fra flyplassen; han skulle da fly til Costa Rica som han var blitt sideakkreditert til..
Nathaniel Cartmell
Nathaniel John Cartmell (født 13. januar 1883, død 23. august 1967) var en amerikansk friidrettsutøver som deltok under OL 1904 i St. Louis og 1908 i London.
Cartmell ble olympisk mester under OL 1908 i London, han var med på det amerikanske laget som vant den olympiske stafetten. De to første etappene var på 200 meter siden en etappe på 400 meter og siste etappen var 800 meter. William F. Hamilton løp første etappe og siden Cartmell, John Taylor og Mel Sheppard på fjerde og siste etappe. De fikk tiden 3.27,2, tre sekunder raskere enn sølvvinnerne fra Tyskland. På 100 meter kom han på fjerdeplass. Fire år tidligere, under OL 1904 i St. Louis, kom han på andreplass både på 100- og 200 meter etter sin landsmann Archie Hahn.
Filmmagasinet
Filmmagasinet var et norsk TV-program om kinoaktuelle spillefilmer som ble sendt på NRK fra 1961 til 1989. Pål Bang-Hansen ledet det gjennom de fleste av disse årene.
Posten het opprinnelig Filmkronikk og ble i begynnelsen ledet av den norske journalisten Kåre Hegseth (1919–96) og den svenske filmkjenneren Gunnar Oldin (1932–74). I 1961 overtok filmjournalist Sven Krohn i Aftenposten og i 1964 overtok filmskaperen Arnljot Berg. Programmet ble samme år omdøpt til Filmmagasinet. Ole Christian Lagesen var innom i 1967, før Pål Bang-Hansen tok over i 1967. Han ledet det frem til det ble nedlagt i 1989.
Innholdet var stort sett aktuelle filmer, intervju og reportasjer fra Filmfestivalen i Cannes. I 1979 ble det boikottet av filmimportørene. I 1985 var programmet et ledd i Lørdagsbilaget der Bang-Hansen var delleder. Magasinet fikk konkurranse fra nye TV-kanaler ut på 1980-tallet og mistet en del av oppslutningen. Som det svenske Filmkrönikan, ble Filmmagasinet nedlagt i 1993.
Eksentrisitet
Eksentrisiteten definerer hvor nær en ideell sirkel en bane er.
Eksentrisiteten e er strengt definert for alle sirkulære, elliptiske, parabolske og hyperbolske baner og kan ha følgende verdier:
Eksempel
Andre verdier: Merkur 0,2056, Månen 0,0554.
Damir Martin
Damir Martin (født 14. juli 1988) er en kroatisk roer som spesialiserer seg i firerbåt. Han representerte landet sitt under Sommer-OL 2012 i London, der han tok sølv i dobbeltfirer.
Under Sommer-OL 2020 i Tokyo som ble arrangert i 2021, tok han bronse i singlesculler.
Tverrbrennstua
Tverrbrennstua er en turisthytte tilhørende Bodø og Omegns Turistforening beliggende på Beiarfjellet i Gåsvatnan landskapsvernområde ca. 2 km fra parkeringsplassen ved fylkesvei 813. Siden hytta ligger nært vei er hytta populær blant barnefamilier, men hytta har også noen ruter for de som vil gå langt til andre hytter i Salten
Taiwansypress
Taiwansypress eller edelsypress, også kalt Formosasypress (Chamaecyparis formosensis, kinesisk 紅檜/红桧 hong gui) er en art av bartrær innenfor dvergsypresslekten i sypressfamilien (Cupressaceae). Den vokser bare på Taiwan i 1 000-2 900 meters høyde. Hele treet er giftig. Den må ikke forveksles med Chamaecyparis taiwanensis, som antakelig er en underart eller variant av japansk solsypress.
Arten blir 55-60 meter høy, og kjennes på den rødbrune, trevlaktige barken og den tykke, massive stammen på inntil 7 meter diameter. Den har flate, vifteaktige bladskudd på 1–3 mm, som sitter parvis og er skjellaktige. Unge skudd har mer nålaktige blader, inntil 4–8 mm lange. De er myke og blågrønne. Frøkonglene modner på 7-8 måneder, og inntil 12 X 8 mm store. De 8-16 skjellene på konglen er parvis satt, og modnes om høsten.
Taiwansypress har inntil 12 mm lange kongler med 8-16 skjell, og skiller seg nesten bare gjennom dette ifra den svært like arten nålesypress (Chamaecyparis pisifera) som har inntil 8 mm lange kongler og bare 6-10 kongleskjell.
Hele treet er giftig. Arten er sårbar for utryddelse på grunn av hogst for bruk i bygging av templer
Parlophone
Parlophone (Parlophone Records) er et plateselskap grunnlagt i Tyskland. Siden 2013 er det del av Warner Music Group.
Tinco (distrikt)
Tinco er et distrikt i provinsen Carhuaz i regionen Ancash i Peru. Distriktets nasjonale statistikkode er 020610 og hovedstaden er Tinco. Distriktet ble opprettet den 30. september 1941.
Parlophone
Selskapet ble grunnlagt i 1896 av det tyske Carl Lindström AG som fra 1911 markedsførte en grammofon med navnet Parlophon. Da forretningen ble utvidet til Frankrike og Storbritannia i 1923 ble navnet utvidet med -e på grunn av språkene der. Selskapets logo var tegnet £. Det sto ikke for Britisk pund, men for Lindström.
Parlophone ble raskt en av de ledende plateselskapene innen jazz. Tre år senere ble hele Lindströmkonsernet oppkjøpt av det britisk-amerikanske Columbia Records. Da Columbia i 1931 gikk sammen med His Master's Voice og ble til EMI, ble Parlophone et datterselskap under dette.
Artister og grupper
Utvalg av pop-/rockartister som har signert kontrakter med plateselskapet:
Alexia Paganini
Alexia Paganini (født 15. november 2001) er en sveitsisk kunstløper.
Hun representerte Sveits under Vinter-OL 2018 i Pyeongchang, hvor hun ble nummer 21 i singel.
Under Vinter-OL 2022 i Beijing, ble hun nummer 22.
Xu Yongyue
Xu Yongyue (forenklet kinesisk: 许永跃, tradisjonell kinesisk: 許永躍, pinyin: Xǔ Yǒngyuè; født i juli 1942 i Zhenping i provinsen Henan i Folkerepublikken Kina) er en kineisk kommunistisk politiker. Han var minister for statens sikkerhet fra 1998 til august 2007.
Under the Red Robe
Under the Red Robe er en britisk stumfilm fra 1915, regissert av Wilfred Noy.
John Taylor (friidrettsutøver)
John Baxter Taylor, Jr. (født 3. november 1883 i Washington D.C., død 2. desember 1908 i Philadelphia, Pennsylvania) var en amerikansk friidrettsutøver som deltok under OL 1908 i London.
Taylor ble olympisk mester under OL 1908 i London, han var med på det amerikanske laget som vant den olympiske stafetten. De to første etappene var på 200 meter, fulgt av en etappe på 400 meter og en siste etappe på 800 meter. William F. Hamilton løp første etappe og siden Nathaniel Cartmell, Taylor og Mel Sheppard på fjerde og siste etappe. De fikk tiden 3.27,2, tre sekunder raskere enn sølvvinnerne fra Tyskland.
Sara Sothern
Sara Sothern (født som Sara Viola Warmbrodt i Arkansas City, Kansas, den 21. august 1895, død 11. september 1994) var en amerikansk skuespiller.
Sothern var allerede en erfaren skuespiller da hun gjorde sin debut på Broadway i oppsetningen The Dagger i 1925. Denne oppsetningen ble fulgt opp av Arabesque og Fool er Bells som ble satt opp samme år. Sothern dukket opp i Mama Loves Papa i 1926. Hun giftet seg med kunsthandler Francis Lenn Taylor i 1926, giftermålet fant sted i New York City. De var foreldrene til Howard Taylor (født 1929) og filmstjernen Elizabeth Taylor (1932–2011).
Sothern var datter av Samuel Sylvester Warmbrodt (8. oktober 1861 – 6. januar 1948) og hans kone Elizabeth Ann Wilson (10. februar 1864 – 7. februar 1932). Hennes farfar var opprinnelig fra Sveits. Sothern døde i en alder av 99 år i Palm Springs, California. Hun ble gravlagt ved siden av sin ektemann ved Westwood Village Memorial Park Cemetery i Westwood, California.
Saint-Denis (Réunion)
Saint-Denis (uoffisielt også kalt Saint-Denis de la Réunion) er en by og kommune i det franske oversjøiske departementet og regionen Réunion på øya med samme navn i Det indiske hav. Saint-Denis er préfecture (administrativ hovedstad) på øya, og er øyas største by med flere bydeler opp langs fjellsiden. I 2008 var det nesten 200,000 innbyggere i storbyområdet.
Geografi
Saint-Denis ligger lengst nord på Réunion. Kommunen grenser mot La Possession, Sainte-Marie og Salazie. Høyeste punkt er toppen Roche Écrite som ligger 2276 moh.
Historie
Saint-Denis ble grunnlagt av Étienne Régnault i 1669 og ble Réunions hovedstad i 1738.
Transport
Nærmeste flyplass er Aéroport de la Réunion Roland Garros, som også er øyas internasjonale flyplass.
Kjente personer født i Saint-Denis
Dømt til eksil i Réunion, levde den marokkanske Rais Abd el-Krim noen år i Saint-Denis fra 1926.
Befolkningsutvikling
Antall innbyggere i kommunen Saint-Denis (Réunion)
David Šain
David Šain (født 8. februar 1988) er en kroatisk roer som spesialiserer seg i firerbåt. Han representerte landet sitt under Sommer-OL 2012 i London, der han tok sølv i dobbeltfirer.
Arild Rødland
Arild Rødland (født 23. februar 1947) er en norsk petroleumsteknolog og politiker (KrF). Han har vært professor ved NTH/NTNU siden 1980. I perioden 1983–1986 var han statssekretær i Olje- og energidepartementet.
Rødland har vært knyttet til Institutt for petroleumsteknologi og anvendt geofysikk siden 1978, og har vært både instituttbestyrer og neststyrer. Ved NTH/NTNU har han blant annet bygget opp samarbeid med flere russiske utdanningsinstitusjoner, og ble i den sammenheng utnevnt til æresdoktor ved Pomor-statsuniversitetet i Arkhangelsk i 1997. Rødland var avdelingssjef ved SINTEF 1978–1982.
Rødland var første varamann til Stortinget for KrF i Sør-Trøndelag 1989–1993.
Etter å ha tapt kampen om en sikker plass på fylkespartiets liste ved stortingsvalget i 1993, meldte han seg ut av KrF, og engasjerte seg senere i Samlingspartiet Ny Fremtid.
Koichi Fukuda
Koichi Fukuda (født 1975) er en japansk-amerikansk musiker, som er gitarist, programmerer og keyboardist i det industrielle metal-bandet Static-X. Koichi forlot bandet før utgivelsen av Machine på grunn av for mange turneer. Han sluttet seg til Static-X igjen i 2005 etter Tripp Eisen ble sparket. Fukuda var medlem av det midre aggressive bandet Revolve etter han forlot Static-X.
Cashel
Byen ligger rett ved motorvegen M8 mellom Dublin til Cork. Cashel er særlig kjent for Rock of Cashel (Cashels festning), et sted som består av en kirkeruin og festningsverker, og som tidligere var setet for kongene av Munster (se Mumu) i flere hundre år før den normanniske invasjon av Irland. Cashel er fortsatt erkebispesete for den romersk-katolske kirke (skjønt dens katedral ligger i Thurles) og samtidig bispesete for den anglikanske kirke (som også er biskop av Ossory og således er bosatt i Kilkenny.
Historie
Cashels festning, som byen under har oppstått på grunn av, er en isolert høyde av kalkstein, som stiger rett opp fra en bred og fruktbar slette kalt «Den gylne dal» (Golden Vale). Toppen av knausen er bebygd med en gruppe av bemerkelsesverdige ruiner. Denne hovedstaden fra oldtiden har mistet sin betydning og på grunn av det har også befolkningen falt til under 3000 mennesker. Opprinnelig var stedet kjent som «Fehøyden» (Fairy Hill) eller irsk Sid-Druim, hvor dun var i førkristen tid den keltiske betegnelsen for en bygdeborg eller festning for «Eóganachta», som er gammelirsk for etterkommerne av høvdingene eller kongene av Munster.
På irsk betyr eller innebærer «Caiseal» en form for sirkulært steinfestning og finnes også i stedsnavn andre steder på Irland. Lebor na Cert (Rettighetenes bok) hentyder at navnet er avledet fra «Cais-il», det vil si «tributtstein», ettersom stammene i Munster betalte tributt ved Cashels festning. Ifølge legenden reiste Conall Corc, bestefaren til den første kristne konge i Munster, Óengus mac Nad Froích, en festning på toppen av berget og Cashel ble således hovedstaden i Munster. Som i Tara og Armagh hadde det et hoff og ved tiden til sankt Patrick av Irland hevdet Cashel overhøyhet over alle kongelige borger i provinsen da Óengus hersket som konge av Cashel.
På 400-tallet grunnla Eóganachta-klanen sin hovedstad på og rundt fjellet. I de følgende århundrene styrte kongene av Munster herfra. Sankt Patrick skal ha kristnet og døpt Cashels tredje konge, Óengus, men det er mer sannsynlig at det kan ha vært Palladius, Irlands første biskop. I 977 ble Dál Cais’ tronraner Brian Boru kronet her som den første konge av Cashel og Munster på fem hundre år som ikke var av Eóganachta-klanen. I 1101 ga hans etterkommer kong Muirchertach Ua Briain stedet til biskopen av Limerick og som også nektet det for all evighet til klanen MacCarthy, seniorgrenen av Eóganachta. Biskopene hadde en kjent skole ved Cashel, og sendte derfra prester til over halve Europa, særlig til Regensburg i Tyskland, hvor de hadde sitt eget kloster kalt Skotteklosteret (tysk Schottenklöster), da scotti betydde gælere enten de kom fra Irland eller Skottland.
Herredømmet over Irland
I 1172 organiserte kong Henrik II av England et av flere kirkemøter i Cashel (se Laudabiliter). Møtets hensikt var å regulere noen av Kirkens indre anliggender, og bringe den irske kirken mer i samsvar med den romerske-katolske ritene (latin: Ritus Romanus). Det har blitt hevdet at i den syvende akt av synoden ble prestene og folket i Irland oppfordret til å anerkjenne Henrik IIs overherredømme over Irland, som lord av Irland, etter pavelig godkjennelse. Irske kilder støtter imidlertid ikke denne tolkningen.
I 1647, under den irsk forbundskrigen, ble Cashel stormet og herjet av engelske parlamentssoldater under ledelse av Murrough O'Brien, 1. jarl av Inchiquin, en irsk-protestantisk adelsmann. Anslagsvis 1000 irsk-katolske soldater og sivile, blant annet flere prominente prester, ble drept i løpet av angrepet og det påfølgende massakren.
Veier
Byen ligger ved motorveien M8 fra Dublin til Cork. Før byggingen av en omkjøringsvei i 2004 var byen kjent som en flaskehals på veistrekningen mellom Dublin og Cork.
Busstjenester
Bus Éireann driver en motorveitjeneste (rute X8) mellom Dublin og Cork som anløper Cashel. Bus Éireanns rute 128X har forbindelse til Portlaoise via Urlingford. Selskapet Shamrock Bus Company driver en rute fra Thurles til Clonmel via Cashel.
Jernbane
Cashel pleide å bli betjent av en jernbane, Cashel-sporlinjen, som var i drift fra 1904 til 1954. Den nærmeste jernbanestasjonen er nå Cahir, 17 kilometer unna.
James Burbage
Burbage bygget teateret The Theatre, et bygg som er historisk ved å være det første permanente og dedikerte teater som ble bygget i England siden romertiden. Burbage synes også å ha vært opptatt av oppføringen av Curtain Theatre og senere også av Blackfriars Theatre som ble bygget i 1596 i nærheten av det gamle dominikanske klosteret.
Han var opplært som en «joiner» (sammenføyer, en form for trearbeider), men begynte som skuespiller og ble et medlem av teatertroppen Leicester's Men i 1572. Han synes å ha vært leder av troppen i 1574. To år senere slo han seg sammen med sin svoger, John Brayne (han var gift med Braynes søster Ellen) for å reise The Theatre. Brayne hadde også vært ansvarlig for et tidligere forsøk på å bygge et fast teaterbygg, The Red Lion i Mile End i 1567, men dette forsøket varte øyensynlig ikke det første året. Antagelsen at Burbages erfaring både som skuespiller og som trearbeider bidro til å gjøre det andre forsøket en suksess hvor det første feilet.
Burbage og hans familie bosatte seg i sognet St. Leonard i Shoreditch i 1576 med bolig i Halliwell Street eller Holywell Lane. Kirkeopptegnelser viser dåpen av en datter Alice i 1576 og gravleggelsen av en annen datter Joan i 1582. En tredje datter Helen ble gravlagt ved St. Anne's i Blackfriars i 1595.
James Burbages sønn Richard Burbage ble en av de mest feirede skuespillere i sin tid. Cuthbert Burbage, Richards eldre bror, fulgte i sin fars fotspor og ble teaterleder. Han var også med på å bygge det berømte The Globe.
James Burbage ble gravlagt i Shoreditch den 2. februar 1597. Hans enke Ellen ble også gravlagt der den 8. mai 1613.
Asbjørn Blokkum Flø
Asbjørn Blokkum Flø (født 6. mai 1973 i Volda) er en norsk komponist, lydkunstner og musiker. Fra 1992 til 1999 samt i perioden 2004–2006, studerte han orgel og komposisjon ved Norges musikkhøgskole. Siden dette har han vært frilanskomponist med base i Oslo og har skrevet ensemblemusikk, kammermusikk, elektronisk musikk samt arbeidet med lydinstallasjoner som for eksempel verket Norge et lydrike (2002), beskrevet som en "kollektiv musikalsk komposisjon".
I 1999 vant han konkurransen «Tradisjonelle uttrykk og ny teknologi», initiert av Norsk kulturråd, med lydinstallasjonen «Spranget». Flø representerte Norge i konkurransen Ars Acustica i 2003 og Prix Italia i 2005. I 2008 skrev han Karlheinz Stockhausen – En pioner i Utopia, den første norske tekstsamlingen om komponisten Karlheinz Stockhausen, sammen med komponistene Asbjørn Schaathun og Jøran Rudi. Flø har deltatt på flere plateutgivelser både alene og med bandet (x, y, z). Av disse kan nevnes Filtered Through Friends (2001), Soun (2003), Crashing Happy (2006) og Klank (2011).
Saint-Louis (Réunion)
Saint-Louis er en by og kommune i det franske oversjøiske departementet og regionen Réunion på øya med samme navn i Det indiske hav. I 2012 hadde kommunen 52 614 innbyggere.
Innbyggerne kalles for Saint-Louisiens.
Li Xiangning
Li Xiangning (født 11. mai 2000) er en kinesisk kunstløper.
Hun representerte Kina under Vinter-OL 2018 i Pyeongchang, hvor hun ble nummer 22 i singel.
Mount Ruapehu
Mount Ruapehu er den største vulkanen på New Zealand og har en høyde på 2 797 moh. Den er det høyeste punktet på Nordøya, den minste av de to hovedøyene.
Dipelicus centratus
Dipelicus centratus er en bille som hører til familien skarabider (Scarabaeidae).
Utseende
En nokså liten (ca. 15 millimeter), bred og kraftig, blankt rødbrun hornbille. Hannen har et bredt, firkantet framspring i pannen og et langt, i spissen kløvet framspring på pronotum, som er kraftig uthulet under dette, hunnen mangler disse. Oversiden er nokså kraftig punktert, tett på pronotum og spredt på dekkvingene.
Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten lever på Java.
Josep Pintat i Solans
Josep Pintat i Solans (født 21. januar 1925 i Sant Julià de Lòria, død 21. januar 2007 i Barcelona) var en andorransk forretningsmann og politiker for Partit Conservador. Han var Andorras statsminister fra 1984 til 1990.